Forestil dig, at du er født i 1920.

Du vokser op i de fattige årtier efter krigen. Altså Første Verdenskrig.

Statsministeren hedder Stauning eller Madsen-Mygdal, og tidens største opfindelse, automobilen, er kun for de få.

Så kommer nazismen, besættelsen, befrielsen... År med rationeringsmærker, men også langsomt en større velstand og muligheder.

Så tresserne og halvfjerdserne. Fjernsyn og børnehaver. Familiemønstre, der ændrer sig. Kriser, der kommer og går. Nye teknologier, der opfindes og udbredes: pc'en, internettet, Snapchat...

Se programmet Dokumentarfilmen "Skøn, skæv og 98" af Per Wennick tegner et portræt af 98-årige Tove Manswell. Du kan allerede nu se filmen her på DR TV - eller på DR 1 mandag 7. januar kl. 20.30.

98-årige Tove Manswell, der portrætteres i den nye dokumentarfilm "Skøn, skæv og 98" af Per Wennick, har oplevet det hele.

Hun har kæmpet med maskinpistol i modstandsbevægelsen, været hippie i tresserne og siddet fængslet for hashsmugling i Libanon. Hun har levet et broget liv, været gift tre gange og rejst over det meste af verden.